Document ID: 32006R0103

KOMISJONI MÄÄRUS (EÜ) nr 103/2006,
20. jaanuar 2006,
millega võetakse vastu ühenduse täiskasvanud veiste rümpade liigitusskaala kohaldamise lisasätted
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (1)
võttes arvesse nõukogu 28. aprilli 1981. aasta määrust (EMÜ) nr 1208/81, millega määratakse kindlaks ühenduse täiskasvanud veiste rümpade liigitusskaala, (2) eriti selle artikli 6 esimest lõiku,
ning arvestades järgmist:
(1)
Komisjoni 12. oktoobri 1981. aasta määrust (EMÜ) nr 2930/81, millega võetakse vastu ühenduse täiskasvanud veiste rümpade liigitusskaala kohaldamise lisasätted, (3) on oluliselt muudetud. (4) Selguse ja otstarbekuse huvides tuleks kõnealune määrus kodifitseerida.
(2)
Selleks et tagada täiskasvanud veiste rümpade ühesugune liigitamine ühenduses, on vaja muuta lihakus- ja rasvasusklasside määratlused täpsemaks.
(3)
Käesolevas määruses sätestatud meetmed on kooskõlas veise- ja vasikalihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 1208/81 artikli 6 esimeses lõigus osutatud lisasätted, mis täpsustavad lihakus- ja rasvasusklasside määratlusi, on loetletud käesoleva määruse I lisas.
Artikkel 2
Määrus (EMÜ) nr 2930/81 tunnistatakse kehtetuks.
Viiteid kehtetuks tunnistatud määrusele käsitatakse viidetena käesolevale määrusele kooskõlas III lisas esitatud vastavustabeliga.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. jaanuar 2006

Labels: 3
17
6